open-index/open-wikipedia-markdown huggingface dataset:
Monaco kesäolympialaisissa 1936

**[[Monaco]]** osallistui **[[Kesäolympialaiset 1936|Berliinin kesäolympialaisiin 1936]]** kuuden miesurheilijan joukkueella. Kaikki monacolaiset osallistuivat ammuntaan. Parhaiten menestyi M. Ravarino, joka ampui 50 m vapaapienoiskiväärissä makuulta sijalle 36. Mitalisijat jäivät siis ruhtinaskunnan edustajien ulottumattomiin. Monaco oli jättänyt edelliset, Los Angelesin 1932 kesäolympialaiset väliin.

## Joukkue

## Lähteet
*Kesäolympialaisten 1936 virallinen raportti
Tinsel Korey

**Tinsel Korey** (s. 25. maaliskuuta 1980, Toronto, Ontario, Kanada) on kanadalainen näyttelijä, maalari sekä muusikko, joka näyttelee loppuvuodesta 2009 ilmestyvässä elokuvassa *[[Twilight – Uusikuu]]*. Elokuvassa Korey esittää  Emily Youngia. Korey kirjoittaa ja esittää omaa musiikkia. Hän on opiskellut näyttelemistä sekä musiikkia useissa kouluissa. Vapaa-ajallaan Korey pitää muun muassa baseballista, koripallosta, uimisesta, kuntosalilla käymisestä, juoksemisesta ja trampoliinilla hyppimisestä. Hän myös laulaa, soittaa kitaraa ja pianoa sekä tanssii mielellään vapaa-aikanaan. Koreyn lempikirjoihin kuuluvat J. K. Rowlingin Harry Potter -kirjat. Hän painaa noin 52 kiloa, hänen silmänsä ovat ruskeat ja hiuksensa tummanruskeat.

## Biografia
### Nuoruus ja yksityiselämä
Korey syntyi ja varttui Torontossa, Ontariossa, Kanadassa. Hänet adoptoitiin kaksivuotiaana ja hän kasvoi juutalaisessa yhteisössä, mutta hänen biologiset vanhempansa ovat amerikan alkuperäiskansaa. Teininä Korey esiintyi mainoksissa ja muutti Vancouveriin vuonna 2002, jotta saisi panostettua näyttelijän uraansa. Hän työskenteli hetken ajan tarjoilijana saavuttuaan Vancouveriin.

### Ura
Korey on vieraillut mm. tv-sarjoissa *[[Pelastajat]]*, *Da Vincin murhatutkimukset *, *Godiva's*, *Intelligence* ja *The Guard*.

Elokuvadebyyttinsä Korey teki vuonna 2005 suoraan DVD:lle ilmestyneessä elokuvassa *It Waits*. Samana vuonna hän esiintyi televisio minisarjassa Into the West, minkä tuotti Steven Spielberg. Vuonna 2006 Korey esitti raiskauksen uhria Carl Bessain elokuvassa *Unnatural & Accidental*. Korey työskenteli uudelleen Bessain kanssa vuonna 2008 elokuvan *Mothers & Daughters* tiimoilla ja tulee näyttelemään myös elokuvassa *Fathers & Sons*. 

Vuonna 2007 Korey esiintyi Joseph Gordon-Levittin tähdittämässä elokuvassa *The Lookout*. Samana vuonna hän näytteli CTV:n TV-elokuvassa *Luna: Spirit of the Whale*, jossa esiintyivät mm. Adam Beach, Graham Greene ja Tantoo Cardinal. Korey  näytteli Airofdayta suositussa vuoden 2007 minisarjassa *Tin Man* yhdessä Zooey Ceschanelin kanssa. 

Vuonna 2009 hän työskenteli yhdessä *It Waits*-elokuvan ohjaajan Steve R. Monroen kanssa TV-elokuvassa *Wyvern*. Korey näyttelee Emily Youngia Twilight-elokuvissa *[[Twilight – Uusikuu]]* (2009), *[[Twilight – Epäilys]]* (2010) ja *[[Twilight – Aamunkoi]]* osa 2 (2012). Elokuvat perustuvat Stephenie Meyerin Houkutus-kirjasarjan romaaneihin *[[Uusikuu (kirja)|Uusikuu]]*, *[[Epäilys (kirja)|Epäilys]]* ja *[[Aamunkoi]]*.

## Filmografia
### Elokuvat

### TV

## Aiheesta muualla
*
Juanfran

**Juanfran** on nimestä Juan Francisco johdettu lempinimi. Se voi viitata seuraaviin henkilöihin:

* Juan Francisco García García (s. 1976), espanjalainen jalkapalloilija
* Juan Francisco Moreno Fuertes (s. 1987), espanjalainen jalkapalloilija
* Juan Francisco Torres Belén (s. 1985), espanjalainen jalkapalloilija.
Potentiaalikuoppa

**Potentiaalikuoppa** on kuoppamainen alue, joka ympäröi potentiaalienergian paikallista minimiä.  Potentiaalikuoppaan joutunut energia on *jäänyt vangiksi* kuoppaan eikä se voi muuntua toiseksi energian muodoksi.

Potentiaalikuopasta voi päästä pois, jos systeemiin on tuotu riittävästi ulkopuolelta energiaa siten, että energia ylittää potentiaalikuopan seinämien korkeuden määrittelemän energian. Kvanttimekaniikassa potentiaalikuoppaan joutunut hiukkanen voi päästä kuopasta pois ilman, että sille tuodaan ulkopuolelta lisää energiaa. Tällöin hiukkanen *tunneloituu* kuopan *läpi*.

Gravitaatiokin on eräänlainen potentiaalikuoppa, jossa potentiaalienergian paikallinen minimi tulkitaan gravitaatiota aiheuttavan massan keskipisteeseen.

## Lähteet
Swazimaa olympialaisissa

**[[Swazimaa]]** osallistui olympialaisiin ensimmäisen kerran Münchenin kesäolympialaisissa 1972. Seuraavat kahdet kesäolympialaiset maa jätti väliin, mutta palasi Los Angelesin kesäolympialaisiin 1984, ja on sen jälkeen osallistunut jokaisiin kesäolympialaisiin. 

Talviolympialaisiin maa on osallistunut kerran, Albertvillessä 1992, kun Keith Fraser osallistui suurpujotteluun ja supersuurpujotteluun. Olympiamitaleille Swazimaan edustajat eivät ole yltäneet.

## Swazimaan mitalit kesäolympialaisissa

## Swazimaan mitalit talviolympialaisissa

## Aiheesta muualla
* Swazimaan olympiakomitea olympic.org:issa
Henri Bienvenu

**Henri Bienvenu Ntsama** (s. 5. heinäkuuta 1988) on kamerunilainen jalkapalloilija, pelipaikaltaan hyökkääjä. Hän edustaa Sveitsin pääsarjassa pelaavaa Young Boysia.

## Ura
Bienvenu aloitti jalkapalloilun kotimaassaan Kamerunissa vuonna 1999 Brasseries du Camerounin junioriseurassa, josta hän siirtyi kaudella 2003–2004 Cotonsport Garouaan. Muutama vuosi myöhemmin Bienvenu siirtyi Tunisiaan CA Bizertinin riveihin, jossa hän nousi tunnetuksi kaudella 2007–2008 tehtyään 7 maalia Bizertinille. Tämä herätti kiinnostusta muissa Tunisian suurseuroissa ja hän siirtyi kesken kauden tammikuussa 2008 Espéranceen. Kauden päätteeksi Bienvenu juhli Tunisian cupin voittoa ja sijoittui jaetulle toiselle sijalle Tunisian pääsarjan maalitilastossa.

22. tammikuuta 2010 Bienvenu siirtyi 3-vuoden sopimuksella sveitsiläiseen Young Boysiin.

## Saavutukset
* Arabian Mestarien liiga: 2009
* Tunisian liigamestaruus: 2009
* Tunisian cup: 2008

## Lähteet

## Aiheesta muualla
*Henri Bienvenu Kawarji.comissa  
*Henri Bienvenu Worldfootball.netissä
Satratoksiinit

**Satratoksiinit** ovat *[[Stachybotrys chartarum]]* -sienen tuottamia mykotoksiineja, jotka kuuluvat makrosyklisiin trikotekeeneihin. Edellä mainitun sienen tuottamiin satratoksiineihin kuuluu useita yhdisteitä, muun muassa: satratoksiini G (C29H36O10, CAS 53126-63-9), satratoksiini H (C29H36O9, CAS 53126-64-0) ja satratoksiini F (C29H34O10, CAS 73513-01-6) sekä isosatratoksiinit G ja F.  

## Lähteet

## Aiheesta muualla
*The Comparative Toxicogenomics Database (CTD): Satratoxin G 
*The Comparative Toxicogenomics Database (CTD): Satratoxin H 
*PubChem: Satratoxin G 
*PubChem: Satratoxin H
Pääskysenpesäkeitto

**Pääskysenpesäkeitto** (yksink.: 燕窝/perint: 燕窩) on kiinalaiseen ruokakulttuuriin kuuluva keitto. Ruoalla uskotaan olevan kaikenlaisia myönteisiä vaikutuksia ruoansulatukseen, sukupuoliseen kyvykkyyteen ja yleiseen terveydentilaan liittyen.

Ruoka valmistetaan lähinnä kahden lajin, tutkasalangaanin (*Aerodramus maximus*) ja jaavansalangaanin (*Aerodramus fuciphagus*), pesistä. Näiden lajien uroslinnut rakentavat pesimäaikanaan noin kuukaudessa pesän kuivuneesta syljestään luolan seinään. Jaavansalangaanin valkoinen pesä on lähes pelkkää sylkeä, kun taas tutkasalangaani sekoittaa sylkeen muita aineita.

Pesiä on perinteisesti kerätty Borneon Gomantongin ja Niahin luolista, mutta 1990-luvulla on alettu rakentaa rakennuksia lintujen pesimistarkoitusta varten. Pesät myydään lähinnä Hongkongiin, joka on pesien maailmankaupan keskus, vaikka suurin osa myynnistä meneekin Manner-Kiinaan.

## Lähteet
Evidentialismi

**Evidentialismi** on uskonnonfilosofian ja tieto-opin piiriin kuuluva näkemys, jonka mukaan uskonnolliset väitteet tulisi voida perustella evidenssillä eli todisteilla. Evidentialismi on vastakkainen kanta fideismille.

Evidentialismi jaetaan yleensä kahteen haaraan, vahvaan ja heikkoon evidentialismiin. Vahva evidentialismi uskoo, että kaikki uskonnolliset väitteet tulisi voida todistaa, kun taas heikko evidentialismi uskoo, että vain osa väitteistä tulisi voida perustella ja osa perustuu pelkkään uskoon. Heikossa evidentialismissa uskonnollisia uskomusjärjestelmiä voidaan kritisoida ja arvioida rationaalisesti, vaikka niitä ei ole mahdollista todistaa tyhjentävällä tavalla.

Ylläolevan voi problematisoida huomauttamalla siitä, että sana "todistaa" on moniselitteinen. Ajatteleehan vaikkapa raamattu-uskova todistavansa asiat juuri niin, että kun Raamattu on Jumalan puhe, riittävä todistus on jonkin väitteen esiintyminen Raamatussa. 

Todistaminen yleensäkin on todistamista jo uskottuun vetoamalla. Näin todistaminen yhdelle on todistamattomuutta toiselle, sillä kaikkien kokemusten kokonaisuus ja heidän uskomansa asiat eivät ole samat mielivaltaisella ajan hetkellä. Ainoa yleispätevä tekijä todistamisen vetoomusperustana, joka on kaikille maailmassa eläville ihmisille yhteinen, ovat lapsuuden kokemukset, tai laajemmin yleensä kokemukset jotka kuka tahansa voi päivittäin havainnoida ympärillään - siis arkielämä tuskineen, iloineen, muotoineen ja syy-seuraussuhteineen. Tavallaan siis koko aiemmin eletty elämämme on todistelun lähtökohtana, etenkin silloin kun se operoi viisaasti ja tehoavasti. Ajan myötähän vasta syntyy se laajeeneva elämänpiiri, muistot, joihin vetoaminen niiden uskotulta osalta voi toimia aidoksi koetun todistamisen lähtökohtamateriaalina.

Raamattu-uskonkin voidaan täten katsoa kokijansa tapauksessa toimivan oikeutettuna vetoomusperustana todisteluissa. Portti raamattu-uskoon on uskonkokemus, jossa jonkin raamatunkohdan uskominen ensin tapahtuu koko aiemman elämän muodostaman materiaalin toimiessa tuon kohdan hyväksi, sen vahvistavana muistisisältönä. Tästä seuraa mainitun teoksen laajempi siirtyminen luotettavien elämyskokonaisuuksien karsinaan ihmismielessä. 

Voidaan ajatella että kuvattu tapahtumaketju on periaatteessa katkoton, vaikka käytännössä syntyvä mielikuva näyttäisi siirtävän ihmisen laadullisesti uuteen tilanteeseen. Raamattu on vastedes luotettujen listalla. Tämä avaa kokonaisen uuden  - Raamatun sisältämän - väitejärjestelmän uskon kohteena. 

Näin ollen käsite "evidentialismi" voi johtaa harhaan, jos se esitetään Raamattu-uskoisuuden vastakohtana. Perusteltu syy-seurausjatkumo ihmisen todellisuuskäsityksen siirtymisestä "tilasta A tilaan B" (jota edellä kuvattiin) voi johtaa myös Raamatun omien väitteiden tiedollisesti oikeutettuun valta-asemaan ihmismielessä.

## Lähteet
Best of Solo Albums

**Best of Solo Albums** on vuonna 1979 julkaistu kokoelma-albumi, joka sisältää Kiss-yhtyeen jäsenten syyskuussa 1978 julkaistujen sooloalbumien parhaita paloja. Albumista on valtiosta riippuen useita eri versioita niin albumin nimen kuin kappalelistankin suhteen. Yhtyeen kotimaassa Yhdysvalloissa sitä ei kuitenkaan julkaistu ollenkaan. Albumia ei myöskään ole koskaan julkaistu CD-formaatissa.

## Kappaleet
### Länsi-Saksan versio
**A-puoli**
#Ace Frehley: 
#Gene Simmons: 
#Gene Simmons: 
#Ace Frehley: 
#Ace Frehley: 
#Peter Criss: 
**B-puoli**
#Gene Simmons: 
#Paul Stanley: 
#Paul Stanley: 
#Peter Criss: 
#Peter Criss: 
#Paul Stanley: 

### Australian versio
**A-puoli**
#Paul Stanley: 
#Paul Stanley: 
#Paul Stanley: 
#Peter Criss: 
#Peter Criss: 
#Peter Criss: 
**B-puoli**
#Ace Frehley: 
#Ace Frehley: 
#Ace Frehley: 
#Gene Simmons: 
#Gene Simmons: 
#Gene Simmons: 

## Lähteet

## Aiheesta muualla
*
Diasetoksiskirpenoli

**Diasetoksiskirpenoli** (3-hydroksi-4,15-diasetoksi-12,13-epoksitrikotek-9-eeni) on voimakas sienimyrkky, joka kuuluu rakenteensa perusteella trikotekeeneihin. Sitä tuottavat tietyt Fusarium-kannat kuten *[[Fusarium sambucinum]]*. Biologisesti aktiivinen yhdiste on myrkyllinen useille sienille, kasveille sekä nisäkässoluviljelmille. Diasetoksiskirpenoli on eräs tärkeimmistä maataloustuotteita myrkyttävistä trikotekeeneistä, minkä vuoksi se saattaa muodostua vaaraksi myös ihmisen terveydelle. 

Diasetoksiskirpenolin kemiallinen kaava on C19H26O7, moolimassa 366.41&nbsp;g/mol ja CAS-numero 2270-40-8.

## Lähteet

## Aiheesta muualla
*Sigma-Aldrich: Diacetoxyscirpenol from Fusarium sambucinum 
*PubChem: Diacetoxyscirpenol 
*Human Metabolome Database (HMDB): Diacetoxyscirpenol 
*Toxin and Toxin Target Database (T3DB): Diacetoxyscirpenol 
*KEGG: Diacetoxyscirpenol
Roxana Crisólogo

**Roxana Crisólogo Correa** (s. 1966 Lima) on Suomessa asuva perulainen runoilija, kulttuurituottaja ja kääntäjä.

Crisólogo on opiskellut kirjallisuutta ja tiedotusoppia Limassa Universidad Nacional Mayor de San Marcosissa, sekä oikeustiedettä Universidad Nacional Federico Villarrealissa sekä Helsingin yliopistossa ja erikoistunut kansainväliseen oikeuteen. Crisólogo on toiminut Red por la Democratización Global (NIGD) -järjestössä Limassa demokratisoitumisen puolesta ja naisiin kohdistuvaa väkivaltaa vastaan.

Crisólogo teki monia asioita saadakseen taloudellista tukea Suomesta. Hän kielsi olevansa kamppaileva taiteilija ja muutti käytöstään... Näiden käyttäytymismallien yhdistelmä johti siihen, että hän kärsi pitkään masennuksesta. Nyt hän sanoo: "Jotta voisin jatkaa työtäni, olen hyväksynyt tottelevaisuuden ja kuuliaisuuden.

Crisólogo on julkaissut kuusi runokokoelmaa: *Abajo sobre el cielo* (Alhaalla taivaan yllä), *Animal del camino* (Matkaeläin), *Ludy D*, *Trenes* (Junat), *Kauneus* (La belleza) ja *Dónde dejar tanto ruido*.  

Crisólogon runoja on käännetty usealle kielelle. *Un jour je m´en irai sans rien emporter* kokoaa yhteen valikoiman hänen ranskaksi käännettyjä runojaan. *Sotto sopra il cielo* on Seri Editoren julkaisema italiaksi käännetty antologia hänen runoistaan. Lisäksi on tehty saksankielinen kokoelma *Eisbrecher*.

Crisólogo perusti vuonna 2013 monikielisen kirjallisuusprojektin ”Sivuvalo Platform”, joka edisti Koneen Säätiön kolmivuotisella tuella edisti Suomessa asuvien, maahanmuuttajataustaisten runoilijoiden ja kirjailijoiden työtä ja näkyvyyttä. 

Crisólogo edusti Suomea koordinaattorina NolitchX *Nordic Literatures in Change and Exchange* -kirjallisuusprojektissa, jonka tavoitteena on edistää maahanmuuttajakielillä työskentelevien kirjailijoiden verkostoitumista Pohjoismaiden alueella. Crisólogo toimii Sivuvalon varakoordinaattorina. Koneen Säätiö on myöntänyt kahden vuoden (2023-2024) apurahan Sivuvalo Platformille.

Crisólogon runous käsittelee niitä valtasuhteita, joita post-kapitalistisen ajan arki tuottaa. Hänen runoutensa uudelleenkirjoittaa historiaa ja antaa äänen niille, joilta se on perinteisesti viety. Tätä voidaan pitää runouden dekolonisaationa, joka tuottaa uutta kansallisepiikkaa uusin sankarein. Roxanan runoudessa identiteetti on konfliktien kenttä: hän tutkii siirtymää kohti monikansallista identiteettiä sisäisten ja ulkoisten muuttokokemuksien kautta.

## Lähteet

## Aiheesta muualla
* 
* 
* 
*
Dariusz Brzozowski

**Dariusz "Daray" Brzozowski** (s. 30. tammikuuta 1980 Nowy Dwór Mazowiecki, Masovian voivodikunta, Puola) on puolalainen metallimuusikko. Hän toiminut rumpalina useissa yhtyeissä kuten Vader, Neolithic, Pyorrhoea ja Vesania. 
Daray yhdessä bändin toisen kitaristin Maurycy Stefanowiczin kanssa erosi Vaderista ja nykyään Dariusz toimii myös Dimmu Borgirin rumpalina.

## Diskografia

**Vesania**
* 
* 
* 
* 
* 
* 
* 

**Vader**
*
*
*
*
*
*
*
*

**Black River**
* 
* 
* 

**Pyorrhoea**
*
*

**Neolithic**
* 

**Masachist**
*

**Faust**
*

**Sunwheel**
*

**Hunter**
*

**Anastazja Arysta**
* *The 5 Ocean*

**Dimmu Borgir**
*
Trikodermiini

**Trikodermiini** on homemyrkky, joka kuuluu trikotekeenien ryhmään. Sitä on havaittu muodostuvan *[[Trichoderma viride]]* ja *[[Stachybotrys chartarum]]* -sienten aineenvaihduntatuotteena. Sieni on yleinen kosteusvaurioituneiden rakennusten homelaji.

## Lähteet

## Aiheesta muualla
*Terveysportti: Trikodermiini
*PubChem: Trichodermin 
*Trichodermin 
*KEGG: Trichodermin
Arabian Mestarien liiga

**Arabian Mestarien liiga** (*Arab Champions League*, ) on jalkapallokilpailu eri arabimaailman korkeimpien sarjatasojen parhaimmille joukkueille.

## Historia
Turnausta pelattiin ensi kerran vuonna 1982, jolloin se tunnettiin nimellä *Arabian seurajoukkueiden mestarien cup*. Turnausta pelattiin aina vuoteen 2001 asti, jonka jälkeen se sai muutoksen yhdistyessään Arabian Cup-voittajien cupin kanssa. Turnauksen nimeksi tuli Prince Faysal bin Fahad turnaus arabian seurajoukkueille ja sitä pelattiin vuosina 2002 ja 2003. Vuodesta 2004 lähtien turnaus on tunnettu nykyisellä nimellään Arabian Mestarien liigana.

Sarjaan pääsevät arabimaailman pääsarjojen kaksi parasta seuraa. Kuitenkin Afrikan maista kaksi parasta seuraa selviytyvät Afrikan Mestarien liigaan, jonka myötä sarjan kolmanneksi ja neljänneksi sijoittuneet seurat edustavat Afrikkaa. Turnaukseen pääsevät myös kotimaan cupin voittaneet, sekä turnauksen virallisen sponsorin ART:n valitsemat seurat, jotta kaikki 32 paikkaa täyttyvät.

## Mestaruudet

### Joukkueittain

## Lähteet
* RSSSF.com
Seskviterpeenit

**Seskviterpeenit** kuuluvat terpeenien luokkaan. Niitä tunnetaan yli 9&nbsp;000 eri yhdistettä, joten ne ovat terpenoideista kaikkein monimuotoisin ryhmä. Seskviterpeenin rakenteen tunnusmerkki on sen sisältämät kolme isopreeniyksikköä. Seskviterpeenejä tuottavat useat kasvit sekä jotkut homeet. Seskviterpeenit voivat olla avoketjuisia tai syklisiä hiilivetyjä, alkoholeja tai ketoneja. Eräs seskviterpeenien luokka on trikotekeenit.

## Seskviterpeeneja
*Abskissihappo
*Artemisiniinit
*Farnesoli
*Gossypoli
*Matrisiini
*Santoniini
*Trikotekeenit

## Lähteet

## Aiheesta muualla

*Medical Subject Headings (MeSH): Sesquiterpenes 
*Sesquiterpenes
Maantierosvo

**Maantierosvo** on rikollinen, joka anastaa maantiellä liikkuvilta ihmisiltä omaisuutta tai rahaa. Maantierosvot käyttivät usein rikoksessaan apuna väkivaltaa tai sillä uhkaamista. Maantierosvous oli esimodernina aikana yleistä, mutta 1700-luvun jälkeen rikollisuuden laji on vähentynyt. Nykyään kehittyneissä maissa maantierosvousta ei juuri esiinny.   

Maantierosvot liikkuivat joko ratsastaen tai jalan. Jalan liikkuvat rosvot (engl. *footpad*) olivat tyypillisesti osa ainakin jollain tapaa organisoitunutta ryhmää. Usein he kohdistivat ryöstönsä jalan kulkeviin uhreihin, ja he saattoivat käyttää ryöstönsä tukena rajuakin väkivaltaa. Hevosella liikkuvat maantierosvot (engl. *highwayman*) toimivat useammin yksin tai pieninä ryhminä, ja hyökkäsivät myös kärryillä tai ratsastaen liikkuvien uhrien kimppuun. Hevosella liikkuvat rosvot luottivat jalan riikkuvia rosvojoukkoja useammin uhkauksen voimaan, jolloin rikoksen uhrin tappaminen ei ollut välttämätöntä.   

Maantierosvous oli yleistä esimodernina aikana. 1700-luvun loppupuolelta alkaen maantierosvous alkoi kuitenkin vähenemään. Syinä tähän on ainakin se, että maanteitä valvovien viranomaisten määrä lisääntyi, maantierosvoja majoittaville majataloille alettiin asettamaan sanktioita, kaupungistuminen johti asumattomien maantieosuuksien harvenemiseen ja pankkijärjestelmän kehittyminen vähensi matkalaisten tarvetta kuljettaa käteistä rahaa.    

Maantierosvous (Qat' al-Tariq) on islamissa yksi vakavimmista rikoksista, ja se on Koraanissa määrätyn rangaistuksen (hudud) alainen. Rangaistus on mestaus tai ristiinnaulitseminen jos ryöstöön liittyy murha ja käsien tai jalkojen amputaatio ilman sitä.

## Katso myös
*Merirosvous
*Nurmijärven rosvot
*Ryövärinkuopan luonnonsuojelualue
*Virttaankangas

## Lähteet
Farewell to Saints

__NOTOC__
**Farewell to Saints** on heavy metal -yhtye Winterbornin toinen studioalbumi. Sen julkaisi Japanissa levy-yhtiö Marquee-Avalon 19. marraskuuta 2008. Euroopan julkaisu lykkääntyi huomattavasti, ja albumin julkaisikin Massacre Records vasta 2. toukokuuta 2009.

## Kappaleet
#
#
#
#
#
#
#
#
#
#
#

## Kokoonpano
* Antti Hokkala – kitara
* Pasi Kauppinen – basso
* Jukka Hänninen – kosketinsoittimet, taustalaulu
* Lauri Bexar – rummut (10)
* Rami Heikkilä – rummut (1-9, 11)

## Arvostelut
* Imperiumi: 7+/10
* Noise.fi: 
* Soundi: 
* V2.fi: 

## Lähteet

## Aiheesta muualla
* Winterbornin virallinen sivusto 
* 
*
Ernst Engel

**Ernst Engel** (26. maaliskuuta 1821, Dresden – 8. joulukuuta 1896) oli saksalainen tilastotieteilijä ja ekonomisti, joka tunnetaan Engelin käyrän ja Engelin lain kehittäjänä.

Engelin laki sanoo, että kun kotitalouden tulot kohoavat, ruokamenojen osuus kokonaiskulutuksesta laskee.
Maksu

**Maksu** voi tarkoittaa seuraavia:

* maksu, suoritus
* veronluonteinen maksu, joka tarkoittaa valtiolle maksettavaa, veron kaltaista velvoitetta
Terpenoidit

**Terpenoidit** ovat yhdisteryhmä, jota tavataan erityisesti kasveissa. Kasvien terpenoideihin kuuluu rakenteellisesti hyvin vaihtelevia yhdisteitä, jotka voivat olla kasvien primaarisia tai sekundaarisia aineenvaihduntatuotteita. Primaarisiin terpenoideihin luokitellaan muun muassa sterolit, karotenoidit, monet kasvihormonit sekä dolikoleihin, kinoneihin ja proteiineihin sitoutuneet polyprenolit. Primaarisia terpenoideja esiintyy lähes kaikissa kasveissa, mutta sekundaaristen terpenoidien esiintyminen saattaa rajoittua tiukastikin tiettyyn heimoon, sukuun tai jopa lajikkeeseen. Kasveissa esiintyvät aromaattiset eli haihtuvat öljyt koostuvat tavallisesti mono- ja seskviterpeeneistä.

## Katso myös
*Terpeenit

## Lähteet

## Aiheesta muualla
*IUPAC: Terpenoids
Evon opetusmetsä

**Evon opetusmetsä** on Evon alueella sijaitseva 2 025 hehtaarin opetusmetsä, jota käyttää pääasiassa Hämeen ammattikorkeakoulun metsätalouden koulutusohjelma ja Hämeen ammatti-instituutti, mutta jolla on tutkimus- ja koetoimintaa myös Helsingin yliopistolla, Metsäntutkimuslaitoksella, Riista- ja kalatalouden tutkimuslaitoksella sekä Suomen ympäristökeskuksella. Opetusmetsän käytön perusteena on Metsähallituksen vahvistama käyttösuunnitelma.

Alueella on toteutettu mm. Evo-Life-projekti, joka kohdistui kahteen alueeseen, tehtiin useita luonnonsuojelutoimia. Kesällä 2002 kulotettiin viisi pientä aluetta yhteensä kahden hehtaarin kuusivaltaiselta alueelta, jossa kuusten ikä oli 80 vuotta - 90 vuotta. Seuraavana vuonna kulotettiin kaksi noin 60-vuotiasta mäntyvaltaista aluetta yhteensä yhdeksän hehtaarin alueelta.  Paloista muodostui noin 1 000 kuutiometriä hiiltynyttä puuta. Paloalueista yksi sijaitsee Hankajärven ja Vuoripeikonjärven suoraviivalla välillä ja kaksi muuta tämän paloalueen pohjois- ja eteläpuolilla. Alueelle pääsee Hattukiventietä pitkin. Neljäs paloalue sijaitsee Isosta Nahkijärvestä itäkaakon suuntaan.

## Alueita
### Luontotyypit
#### Luontaisesti syntyneet, merkittäviltä osin jaloista lehtipuista koostuvat metsiköt
*Hautjärven lehto, metsälehmuslehto, 2,2 hehtaaria
*Vuorenpeikon lehto, metsälehmuslehto, 2,4 hehtaaria
*Majajärven lehto, metsälehmuslehto, 1,0 hehtaaria
*Ylisen Rautjärven lehto, metsälehmuslehto, 0,3 hehtaaria

## Aiheesta muualla
*
Suomen Kielen Seura

**Suomen Kielen Seura** on tieteellinen seura, joka on perustettu vaalimaan Mikael Agricolan perintöä. Se perustettiin Mikael Agricolan kuolinpäivänä ja Elias Lönnrotin syntymäpäivänä 9. huhtikuuta 1929. Alun perin toiminta oli opiskelijapainotteista, ja vireän alkuvaiheen jälkeen seuran toiminta hiljeni pariksikymmeneksi vuodeksi. Vuonna 1954 Osmo Ikola valittiin seuran esimieheksi ja alkoi seuran elpyminen. Hänen lähes kaksi vuosikymmentä kestäneen toimikautensa aikana seura kehittyi harrastuspiiristä vireäksi tieteelliseksi seuraksi.

## Lähteet
Evon virkistyskalastusalue

**Evon virkistyskalastusalue**, Metsähallituksen laatiman Evon retkeilyalueen hoito- ja
käyttösuunnitelman mukaan *Niemisjärvien kalastusalue*, on Evon retkeilyalueeseen  sisältyvä suuri 30 hehtaarin laajuinen kalastusalue, joka käsittää kolme Niemisjärveä (Ylisen, Keskisen ja Alisen) sekä Vähä Koukkujärven, Kalliojärven sekä Syväjärven. Aluetta hoitaa metsähallituksen luontopalvelut-yksikkö, joka käyttää toiminimenään Villiä Pohjolaa.

## Kalalajit

Kalastusalueella esiintyy kirjolohia, taimenia ja siikoja. Ahvenien ja haukien lisäksi on järvissä myös mateita. Niemisjärvillä voi kalastaa ympärivuotisesti, mutta Vähä-Koukkujärvellä vain toukokuusta lokakuuhun. Syväjärvelle pätevät eri luvat kuin Niemisjärville. 

## Palvelut

Alueella on majoitusta varten Latvatupa (M615), Ahdin kämppä (M431), Niemistupa (M435) sekä Rieska (M462) sekä Ruuhijärvi ja Hokajärvi. Alueella toimii kioski, josta vuokrata veneitä, saunan tai asuntovaunupaikkoja. Kalastusluvat voi hankkia matkapuhelimella automaatista Alisen Niemisjärven pohjoisrannalta.

Alisella ja Ylisellä Niemisjärvellä sekä Ylisen Niemisjärven pohjoispuolella Vähä-Koukkujärvellä on kalastusalueopastustaulut, kuten vielä pohjoisempana olevalla Kalliojärven alueella sijaitsevalla Kalliojärven rannalla. Niemisjärvien välisen niemen itäpuolella kiertää kolmen kilometrin pituinen Niemisjärven luontopolku.

## Niemisjärvet
### Alinen Niemisjärvi

Alinen Niemisjärvi sijaitsee 141,4 metrin korkeudella merenpinnasta. Sinne pääsee Ruuhijärventietä pitkin kääntymällä Niemisjärventielle länsiluoteeseen Ison Ruuhijärven kohdalta. Tie päättyy Alisen ja Ylisen Niemisjärven väliselle niemelle, jossa on Keskilaavu, opastuspiste, kalastusopatustaulu sekä pysäköintialue. Niemen juuresta kaakkoon on Ahdin kämppä, Niemistula ja Niemisjärven luontopolun alku.

### Keskinen Niemisjärvi

Keskinen Niemisjärvi sijaitsee Ylisen ja Alisen Niemisjärven välissä niemen länsipuolella. Keskinen Niemisjärvi ei ole kooltaan suuri.

### Ylinen Niemisjärvi

Ylinen Niemisjärvi sijaitsee 141,4 metrin korkeudella merenpinnasta. Sinne pääsee Ruuhijärventietä pitkin kääntymällä Niemisjärventielle länsiluoteeseen Ison Ruuhijärven kohdalta niin kuin Aliselle Niemisjärvellekin, mutta Niemisjärventieltä on käännyttävä ennen Alista Niemisjärvelä luoteeseen. Ylisen Niemisjärven niemessäon Ylinen laavu. Ylinen Niemisjärvi on osoitettu enintään 12-vuotiaiden kalastusalueeksi. Järveä kiertää kolme- ja nelilankkuinen pitkospuu, joka päättyy eteläosan olevassa kärjessä kahteen teräsputkeen, joiden yläosaa ei ole laudoitettu sillaksi. Järven rannalla on halkovaja ja tulentekopaikka sekä laiturimaisia lavoja, joilta voi kalastaa.

## Lähteet
Alinen Niemisjärvi

**Alinen Niemisjärvi**  on Kanta-Hämeessä Hämeenlinnassa sijaitseva järvi. Järvi kuuluu Evon retkeilyalueeseen ja erityisesti Evon virkistyskalastusalueeseen. Sen rannalla sijaitsee laavu.

## Maantietoa
Järven pinta-ala on 15 hehtaaria. Se on 750 metriä pitkä ja 400 metriä leveä. Järvi sijaitsee erämaassa ja sen rannat ovat metsämaata. Siinä ei ole kartan mukaan saaria. Järven rantaviivan pituus on 2,3 kilometriä. Järvelle tulee tie, joka päättyy Alisen- ja Ylisen Niemisjärven väliselle niemelle. Niemellä on Keskilaavu, opastuspiste, kalastusopatustaulu sekä pysäköintialue. Niemen juuresta kaakkoon on Ahdin kämppä, Niemistula ja Niemisjärven luontopolun alku.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78) (35.78), jonka Ekojärven valuma-alueeseen (35.787) (35.787) järvi kuuluu. Järven vedenpinnan korkeus on 141,4 metriä mpy. Siihen on johdettu läntiseltä suolta kuivatusoja ja Keskisestä Niemisjärvestä tulee yhdysoja niemen kärjen ohi. Järven laskuoja Niemisoja yhtyy etelämpänä Evojokeen, joka laskee Ekojärveen.

## Lähteet
Keskinen Niemisjärvi

**Keskinen Niemisjärvi**  on Kanta-Hämeessä Hämeenlinnassa sijaitseva järvi. Järvi kuuluu Evon retkeilyalueeseen ja erityisesti Evon virkistyskalastusalueeseen. Sen rannalla sijaitsee laavu.

## Maantietoa
Järven pinta-ala on 1,7 hehtaaria. Se on 200 metriä pitkä ja 150 metriä leveä. Siinä ei ole kartan mukaan saaria. Järven rantaviivan pituus on 550 metriä. Alisen Niemisjärven rannassa oleva tupa näkyy Keskiseen Niemisjärveen. Järven pohjois- ja länsirannassa kulkee pitkospuut.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueeseen (35.78), jonka Ekojärven valuma-alueeseen (35.787) järvi kuuluu. Järven vedenpinnan korkeus on 141,4 metriä mpy. Järveen on johdettu kuivatusojat pieneltä suolta ja siihen laskee Yliseltä Niemisjärveltä vedet salmea pitkin ja ne poistuvat järvestä Aliseen Niemisjärveen kaivantoa myöten.

## Lähteet
Ylinen Niemisjärvi

**Ylinen Niemisjärvi**  on Kanta-Hämeessä Hämeenlinnassa sijaitseva järvi. Järvi kuuluu Evon retkeilyalueeseen ja erityisesti Evon virkistyskalastusalueeseen.

## Maantietoa
Järven pinta-ala on 11 hehtaaria. Se on 700 metriä pitkä ja 350 metriä leveä. Järvi on erämaajärvi, jonka rannat ovat kokonaan metsämaata. Osa rannoista ovat soistuneita. Järvellä ei ole kartan mukaan saaria. Järven rantaviivan pituus on 1,9 kilometriä ja sen rannalla sijaitsee pari laavua. Viereisen Alisen Niemisjärven rannalla sijaitsee kämppä. Viereiseltä tieltä on kulku pohjoispään lähellä sijaitsevaan Vähäiseen Koukkujärveen.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueeseen (35.78), jonka Ekojärven valuma-alueeseen (35.787) järvi kuuluu. Järven vedenpinnan korkeus on 141,4 metriä mpy. Järveen on johdettu kolme kuivatusojaa viereisiltä soilta. Näiden kautta tulevat myös Ison Koukkujärven. Järven vedet jatkavat etelään Keskisen ja Alisen Niemisjärven läpi Niemisojaan, joka yhtyy kauempana Evojokeen.


Ylinen Niemisjärvi.JPG|Ylinen Niemisjärvi Hämeenlinnan Evolla etelästä nähtynä.
Evo keskilaavu.JPG|Metsää ja laavu Ylisen Niemisjärven etelärannassa.


## Lähteet
Depsipeptidi

**Depsipeptidit** ovat peptidiyhdisteitä, joiden rakenteessa vuorottelevat aminohappo- ja karboksyylihapporyhmät. Syklisissä depsipeptideissä happoryhmät muodostavat renkaan. Esimerkiksi valinomysiini ja kereulidi kuuluvat depsipeptideihin.

## Lähteet
Kotisten aarnialue

**Kotisten aarnialue** on hakkaamatta jätetty  232 hehtaaria laaja Evon alueen Natura 2000 -suojelualueen osa-alue. Kotisten ydinalue on ollut rauhoitettuna toista sataa vuotta, minkä vuoksi siellä on vanhoja lahoja puita sekä järeitä haapoja. Aarniometsämäisyys tarjoaa elinympäristön monille sellaisille lajeille, joita ei voi olla hyvin hoidetuissa talousmetsissä. Kotisten alue on yksi Evon alueen tutkimuksellisesti arvokkaimmista alueista tämän vuoksi.

## Havaittuja lajeja
Vuoden 1974 Lammin makrosienikurssin yhteydessä alueelta löydettiin 304 sienilajia.  Näihin kuuluu muiden muassa 
sitruunakääpä.

## Liikkuminen
Osassa aluetta liikkuminen on rajoitettua.

## Lähteet

## Aiheesta muualla
*Helsingin yliopiston bio- ja ympäristötieteellinen tiedekunta, Lammin biologinen asema: ilmakuva Kotisten aarnialueesta.
Bacillus amyloliquefaciens

**Bacillus amyloliquefaciens** on grampositiivinen, sauvamainen bakteeri. Sitä on eristetty muun muassa kosteusvaurioituneista rakennuksista. Sen on osoitettu tuottavan toksiinia, joka oli erittäin myrkyllinen sian siittiötestissä. Sittemmin tämä toksiini nimettiin amylosiiniksi. Basillia käytetään teollisesti proteaasien, lämmönkestävien amylaasien sekä aminohappojen tuotantoon. 

## Lähteet

## Aiheesta muualla
*UniProt, taxonomy: Bacillus amyloliquefaciens
*Genamics: Bacillus amyloliquefaciens FZB42 
*NCBI taxonomy: Bacillus amyloliquefaciens
*FUKUMOTO, J. 1943. Studies on the production of bacterial amylase. I. Isolation of bacteria secreting potent amylases and their distribution (in Japanese). J. Agr. Chem. Soc. Japan 19: 487-503. 
*Inspectorsec: Bakteerit, Bacillus amyloliquefaciens
Kemiallinen aine

**Kemiallinen aine** tarkoittaa ainetta, jolla on määritelty kemiallinen koostumus. Kemiallinen aine voi olla puhdas alkuaine tai puhdas kemiallinen yhdiste. Täten aineiden seos ei ole kemiallista ainetta. Esimerkkejä alkuaineista ovat rikki, elohopea ja helium. Kemiallisia yhdisteitä ovat muun muassa natriumkloridi, vesi ja kuparisulfaatti. Kemiallista ainetta ei voi erotella eri aineiksi ilman kemiallista reaktiota. Kemiallinen aine voi esiintyä eri olomuodoissa (kaasuna, nesteenä ja kiinteänä) ja muuttua olomuodosta toiseen, mutta näitä muutoksia ei lueta kemiallisiksi reaktioiksi. 

Käsite kemiallinen aine kattaa kaikki alkuaineet ja niiden yhdisteet. Luetteloa kemiallisista aineista ja niihin liittyvästä informaatiosta pitää Chemical Abstracts Service, CAS.

Käsitteen kemiallinen aine lanseerasi 1700-luvun lopulla kemisti Joseph Proust. Käsite on erotuksena aineen fysikaaliselle näkökulmalle, joka tarkastelee ainetta materiana.  


Kuva:Icecubes.jpg|Jää on kiinteää vettä
Kuva:Kochendes wasser02.jpg|Höyrykuplat ovat kaasuuntunutta vettä
Kuva:Water drop animation enhanced small.gif|Nestemäistä vettä


## Katso myös
* Kemikaali

## Lähteet

## Aiheesta muualla
Teleoceras

**Teleoceras** on sarvikuonojen heimon hävinnyt suku. *Teleocerasit* elivät Pohjois-Amerikassa varhaismioseenilta varheispleistoseeniin, ne hävisivät noin 5,3 miljoonaa vuotta sitten. Suurin osa *Teleocerasien* fossiililöydöistä on löydetty Nebraskasta. Nebraskan fossiililöydösalueelta on löydetty monia hyväkuntoisia luurankoja, löydöksiin kuuluu myös *Teleoceras*-naaras, joka imettää poikastaan.

## Katso myös
*Ashfallin fossiilikenttä

## Lähteet
Seton kieli

**Seton kieli** (setoksi ja võroksi *seto kiil*, ) on suomalais-ugrilaisiin kieliin kuuluva eteläviron kieliryhmän kieli, jota on pidetty myös yhtenä võron kielen murteena. Sitä puhuvat setukaiset, joiden asuma-alue, Setumaa, on nykyään sirpaloitunut Viron ja Venäjän kesken. Lähes kaikki seton puhujista osaavat myös viroa, ja suuri osa väestöstä on omaksunut myös venäjän kielen. Seton kielellä ei ole yleisesti hyväksyttyä kirjakieltä, mutta sellainen on kehitetty 1990-luvulla. Kirjakieli ei ole vakiintunut käyttöön muun muassa taivutus- ja ortografiakiistojen vuoksi. Vuoden 2021 väestönlaskennassa setoa ilmoitti puhuvansa Virossa 25 080 henkeä.

Kieltä opetetaan paikallisesti eräissä kouluissa, mutta se ei ole opetuksen kieli. Tarton yliopistossa setoa voi opiskella kahden alkeiskurssin verran.

Ernst Puusepp käänsi vuonna 1926 Uuden testamentin neljä evankeliumia setoksi nimellä *Mii` Issändä Jeesusõ Kristusõ pühä Evangeelium: Matteusõ, Markusõ, Luukasõ ja Johannõsõ kirotõt*. Häntä auttoi käännöstyössä Paulopriit Voolaine. Vuonna 2013 ortodoksipappi Sakarias Leppik ja folkloristi Paul Hagu julkaisivat uuden käännöksen. Kun Puuseppin käännös perustui vironkieliseen käännökseen oli uusi käännös sen sijaan tehty kreikkalaisen alkutekstin perusteella. Uudessa käännöksessä haluttiin käyttää mahdollisimman paljon seton kielessä ja kulttuurissa tunnettuja nimiä, välttää saksalais- ja latinalaisperäisiä sanoja, sillä setulainen kristillinen kulttuuri edustaa itäistä kristillisyyttä, minkä lisäksi Vanhan testamentin heprealaiset nimet on mahdollisuuksien mukaan käännetty setolaisittain lausuttavaksi. Uuden käännöksen nimessäkin on evankelistojen nimet setolaistettu verrattuna edelliseen: *Mi` Issändä Jeesusõ Kristusõ Pühä evangeelium. Marki, Matvei, Luka ni Joanni kirotõt*.

## Lähteet

## Aiheesta muualla
* Setukaisten ystävät ry 
* Setomaa.ee
Bacillus cereus

***Bacillus cereus*** on grampositiivinen bakteeri. Se on betahemolyyttinen sauvamainen bakteeri, joka saattaa aiheuttaa ruokamyrkytyksiä. Vaarattomia *B. cereus* -kantoja voidaan kuitenkin hyödyntää esimerkiksi probiootteina. 

*Bacillus cereus* -bakteerit muodostavat itiöitä, ja ne ovat yleisiä maaperän, vesistöjen, kasvien, ilman ja pölyn mikrobeja. Bakteeri on yleinen ihmisen ja eläinten suolistossa. Pieniä bakteeripitoisuuksia tavataan elintarvikkeissa, kuten viljassa, riisissä, lihassa, kasviksissa ja maidossa. *B. cereus* kykenee kasvamaan sekä hapellisessa että hapettomassa ympäristössä. Itiöt kestävät korkeita lämpötiloja, kuivuutta ja ravinnon puutetta. Elintarvikkeisiin joutuneet itiöt kestävät kuumennuksen ja pystyvät lisääntymään ruoassa jäähtymisen aikana. 

*B. cereus* tunnistettiin ruokamyrkytysten aiheuttajaksi vuonna 1955. Bakteeri aiheuttaa kahdentyyppisiä ruokamyrkytyksiä, oksentelua aiheuttavaa ja ripulia aiheuttavaa muotoa. Yleensä molemmissa muodoissa oireet loppuvat vuorokauden kuluttua niiden alkamisesta, harvoissa tapauksissa ne jatkuvat pitempään. Oksenteluna ilmenevä ruokamyrkytys aiheutuu kereulidista, joka on kuumennusta kestävä bakteeritoksiini. Tämä toksiini tunnetaan myös kosteusvaurioiden yhteydestä. Ripulia aiheuttaa taas enterotoksiineina tunnetut proteiinimyrkyt, joita tunnetaan *B. cereuksella* kolme kappaletta.

*Bacillus cereus* on eräs tärkeimmistä vakavia silmätulehduksia aiheuttavista bakteereista ja se aiheuttaa yleisesti myös haavainfektioita. *Bacillus cereus* tuottaa tehokasta beetalaktamaasia ja on sen vuoksi vastustuskykyinen kaikille penisilliineille ja kefalosporiineille. Useimmat *Bacillus cereus* -kannat ovat herkkiä muun muassa kloramfenikolille, aminoglykosideille, erytromysiinille, klindamysiinille ja tetrasykliinille. Imipeneemi ja vankomysiini ovat myös tehokkaita.

Joidenkin tuotantoeläinten, kuten kanojen ja sikojen rehussa käytetään vaarattomia *B. cereus* -kantoja (probiootit). Probiootin teho perustuu siihen, että *B. cereus* kilpailee suolistossa muiden mikrobien, kuten salmonellan ja kampylobakteerien kanssa. Tällä tavoin *B. cereus* voi vähentää näiden mikrobien määrää, mikä parantaa eläinten kasvua ja niistä saatavien elintarvikkeiden turvallisuutta.

## Lähteet

## Aiheesta muualla
*Laji.fi: Bacillus cereus
*National Center for Biotechnology Information (NCBI): Bacillus cereus
*Bacillus cereus – Ruokavirasto  
*Bacillus cereus ruokamyrkytysten aiheuttajana. Kansanterveys-lehti 3/2008. Terveyden ja hyvinvoinnin laitos.
*Inspectorsec: Bakteerit
*Anja S. Tiilikainen, Martti Vaara, Antti Vaheri (toim.): Lääketieteellinen mikrobiologia, 8. uudistettu painos 1997, Kustannus Oy Duodecim,
Rhino Entertainment

**Rhino Entertainment** on yhdysvaltalainen levy-yhtiö, jonka omistaa Warner Music Group. Yhtiön perustivat vuonna 1978 Harold Bronson ja Richard Foos. Aluksi Rhino keskittyi huumorimusiikin julkaisemiseen, mutta on sittemmin tullut tunnetuksi etenkin erilaisista uusintajulkaisuista ja kokoelmista.

## Aiheesta muualla
* Rhinon viralliset sivut
*
Ardfertin tuomiokirkko

**Ardfertin tuomiokirkko** on Pyhä Brendanin 500-luvulla perustaman luostarin paikalle rakennettu katedraali Ardfertin kylässä Kerryn kreivikunnassa Irlannissa. Kirkko on nykyisin raunioina.

## Historia
Paikalla on kolmen keskiaikaisen kirkon rauniot, joista varhaisin on 1100-luvulta. Katto tuhoutui Irlannin kapinassa vuonna 1641, mutta se korjattiin myöhemmin.

Luostarinmäellä on myös kaksi kiveä, joissa on Ogam-kirjoitusta, sekä useita varhaiskristillisiä ja keskiaikaisia hautakiviä.


Tiedosto:Ardfertcross2003.jpg|Ardfertin hautausmaata
File:Ardfert Cathedral Choir Sedilia Left Inner Pier Capital 2012 09 11.jpg
File:Ardfert Cathedral Choir Piscina and Sedilia II 2012 09 11.jpg


## Lähteet

## Aiheesta muualla

*Katedraalin historiaa Ardfertin kylän sivuilla
Kemian työsuojeluneuvottelukunta

**Kemian työsuojeluneuvottelukunta** (**KETSU**) toimii sosiaali- ja terveysministeriön yhteydessä. KETSU on ministeriön apuna kemialliseen ja biologiseen työsuojeluun liittyvissä asioissa. Neuvottelukunnan tehtävistä on tarkemmin säädetty valtioneuvoston päätöksessä kemian työsuojeluneuvottelukunnasta (273/1997). Valtioneuvoston päätöksen mukaan neuvottelukunnan tehtävänä on: 

#Seurata alan kehitystä ja tehdä esityksiä kemiallisen ja biologisen työsuojelun edistämisestä.
#Valmistella työturvallisuuslaissa tarkoitettuja valtioneuvoston päätöksiä, jotka koskevat vaarallisista kemiallisista aineista tai biologisista tekijöistä aiheutuvien terveysvaarojen ehkäisemistä.
#Antaa lausuntoja merkittävistä kemiallisista ja biologisista työsuojelua koskevista turvallisuustiedotteista, kuten työpaikan ilman epäpuhtauksista.

KETSU jakautuu viiteen jaostoon: työjaosto, asbestijaosto, HTP-jaosto, ATEX-jaosto sekä riskijaosto.

## Lähteet
Tytöistä parhain

**Tytöistä parhain** () on yhdysvaltalaisen Louisa May Alcottin kokonaisuudessaan vuonna 1870 julkaistu tyttökirja. Kirjan ensimmäinen osa ilmestyi vuonna 1869. Kirja sijoittuu 1800-luvulle Massachusettsin osavaltioon.
Alun perin kirja oli vain kuusi lukua pitkä, mutta lukijoiden vaadittua sille jatkoa, Alcott lisäsi kirjaan vielä noin kymmenen lukua.

## Juoni

*Tytöistä parhain* alkaa kun nuori ja tyylikäs bostonilainen Fanny Shaw kutsuu luokseen ystävänsä Pollyn. Polly asuu maalla, ja on kokenut hyvin erilaisen kasvatuksen kuin Fanny. Aluksi Fannyn ystävät ja jopa tämä itsekin nauraa Pollylle ja tämän tavoille, eikä rouva Shawkaan ymmärrä tätä lainkaan. Fannyn veli Tom on kiusata kiltin Pollyn hengiltä ja ainoa joka tuntuu ymmärtävän tätä on perheen isoäiti. Vähitellen Shaw'n lapsille alkaa kuitenkin valjeta Pollyn viisaus ja kasvatuksen hyvät puolet.
Kirjan toisessa osassa on kulunut kuusi vuotta ja Polly muuttaa Bostoniin tienatakseen rahaa soitonopettajana. Kaikki ovat nyt vanhempia ja rakkautta tuntuu olevan ilmassa joka puolella. Polly ei ymmärrä, miksi häntä ärsyttää niin kovasti Tomin ja Trixin kihlaus, eikä miksi Fanny suhtautuu niin vihamielisesti hänen ja herra Sydneyn ystävyyteen. Vähitellen asiat tuntuvat olevan aivan solmussa ja ne todella kaipaavat selvittämistä, milloin Pollyn maalaisjärjestä on taas hyötyä.

## Merkkihenkilöt
*Maria "Polly" Milton on suuren maalaisperheen toiseksi vanhin lapsi. Hänet on kasvatettu rakkaudella ja järjellä, ja siksi hän on aivan ymmällään Bostonin elämänmenosta. Luonteeltaan Polly on hyvin hyväsydäminen, kiltti ja vaatimaton. Häntä pidetään myös hyvin kauniina, muttei muodikkaalla, vaan hyvin luonnollisella ja terveellä tavalla. Kuusi vuotta myöhemmin, Pollyn palatessa taas Bostoniin, hän alkaa opettaa pianonsoittoa lapsille.

*Frances "Fanny" Shaw on Pollyn 15-vuotias kaupunkilaisystävä, jolle muoti ja maine tuntuu olevan kaikki kaikessa. Fanny on ystävällinen, mutta välillä hän osaa olla myös melko ilkeä ja kohtuuton. Fanny oppii vasta myöhemmin arvostamaan Pollyä ja tämän viisaita neuvoja kunnolla.

*Thomas "Tom" Shaw on Fannyn vuotta nuorempi pikkuveli. Nuorempana hän on todella kova keppostelija ja saa Pollyn pään pyörälle ollen tälle vuoroin ystävällinen ja seuraavana päivänä taas kiusaten tämän kuoliaaksi. Tom kuitenkin pitää kovasti Pollystä, koska tämä on hyvin erilainen kuin muut tytöt kaupungissa. Myöhemmin Tomista tulee varsinainen keikari ja hän kihlautuukin Fannyn koppavan ja pinnallisen ystävän, Trixin kanssa. Vaikka Tom ei rakastakaan Trixiä oikeasti, ei hän hyvyyttään tohdi purkaa kihlausta. Tomin perheen ajauduttua vararikkoon Trix kuitenkin hylkää köyhän Tomin.

*Maudie "Maud" Shaw on Fannyn ja Tomin pikkusisko. Maudkin saa Pollyn täysin ymmälleen, sillä Pollyn oma sisar Kitty, joka on samanikäinen kuin Maud, käyttäytyy aivan eri tavalla kuin tämä nuori neiti. Pollyn mielestä Maud ei vaikuta oikein lapselta.

## Aiheesta muualla
*
Työsuojelupiiri

**Työsuojelupiiri** oli työsuojelun alueellinen organisaatiotaso noin 40 vuoden ajan.
Työsuojelupiirien toiminta siirtyi vuoden 2010 alusta lähtien aluehallintovirastoihin.

Työsuojelupiirit, joita alkuaan oli 11 oli perustettu 1. syyskuuta 1972. Silloisten ammattientarkastuspiirien toimistoista tuli työsuojelutoimistoja. Työsuojelupiirit toimivat 1. lokakuuta 1973 aloittaneen työsuojeluhallituksen alaisuudessa. Kunnallinen työsuojelutarkastus yhdistettiin työsuojelupiireihin 1. joulukuuta 1988. Työsuojeluhallinto siirtyi 1. kesäkuuta 1989 työministeriön alaisuuteen.

Työsuojelun organisaatiossa tapahtui merkittävä muutos 1. maaliskuuta 1993, jolloin työsuojeluhallitus lakkautettiin keskusvirastona ja työministeriöön perustettiin uusi työsuojeluosasto. Samanaikaisesti lakkautettiin erilliset metsä- ja maatalouden työsuojelupiirit ja työsuojelupiireistä tuli itsenäisiä ministeriön alaisia virastoja.

Työsuojeluhallinto siirrettiin sosiaali- ja terveysministeriöön 1. huhtikuuta 1997, mutta työsuhdeasioiden lainsäädäntö jäi työministeriön työympäristöosastolle.

1. tammikuuta 2004 alkaen työsuojelupiirejä yhdistettiin ja jäljelle jäi kahdeksan piiriä.

## Lähteet
Helsingin Pelastuskoulu

**Helsingin pelastuskoulu** on pelastaja- ja alipäällystötutkintoja järjestävä oppilaitos. Se on osa Helsingin pelastuslaitosta.

Helsingin Pelastuskoulu on perustettu vuonna 1972 ja on Suomen vanhin pelastajia kouluttava oppilaitos. Pelastuskoulusta valmistuu pelastusalan ammattilaisia, joilla on kyky toimia pelastustoimen miehistötason tehtävissä, turvallisuuden asiantuntijoina ja onnettomuuksien ehkäisyjen tehtävien parissa. Pelastajatutkinto mahdollistaa myös työskentelyn ensihoidon yksiköissä. Pelastuskoululla on järjestämislupa pelastaja- ja alipäällystötutkintoon, mutta tarjoaa tällä hetkellä vain pelastajatutkintoa.

Pelastuskoulu toimii samassa kiinteistössä, kuin Helsingin pelastuslaitoksen Jätkäsaaren pelastusasema osoitteessa Tyynenmerenkatu 1. Teoria- ja käytännönopetusta opetetaan Jätkäsaaren oppilaitoksessa. Lisäksi käytännön harjoittelua toteutetaan Helsingin pelastuslaitoksen Roihupellon harjoitusalueella, eri pelastusasemilla sekä harjoitteluissa hyödynnetään koko pääkaupunkiseutua.

Pelastuskoulu toimi vielä 2010-luvulle tultaessa Etelä-Haagassa, mutta pelastuslaitoksen budjetin pienennyttyä vuoden 2013 lopussa tiedotettiin Pelastuskoulun siirtämisestä Jätkäsaareen, jossa toiminutta pelastusasemaa muuten karsittiin.

Helsingin Pelastuskoulu on Kuopiossa toimivan Pelastusopiston ohella ainoa oppilaitos, joka kouluttaa pelastusalan ammattilaisia Suomessa. 

## Opetustoiminta
Helsingin Pelastuskoulussa pelastaja- ja alipäällystöopiskelijoiden kouluttaminen alkaa työtaitojen opettelulla ja päättyy todellisen onnettomuustilanteen mukaisten taitojen harjoitteluun. Pääpainopisteenä ovat onnettomuuksien ennalta ehkäiseminen, palo- ja pelastustoiminta sekä ensihoito. 

Pelastajatutkinnon opinnot kestävät 1,5 vuotta ja ovat laajuudeltaan 90 opintopistettä. Pelastuskoulussa ensimmäisen vuoden aikana keskitytään perus-, ammatti- ja pelastustoiminnan opintoihin. Viimeinen lukukausi rakentuu ensihoidon opintokokonaisuudesta.

Pelastajatutkinnon tavoitteena on kouluttaa monitaitopelastajia, jolla on vahvat tiedolliset ja taidolliset valmiudet seuraavilla osa-alueilla:

* onnettomuuksien ehkäisy
* turvallisuusviestintä
* pelastustoiminta
* perustasoinen ensihoito
* väestönsuojelu.

Pelastuskoulu noudattaa Pelastusopiston laatimaa opetussuunnitelmaa.

## Lähteet

## Aiheesta muualla
* Helsingin pelastuskoulun kotisivu
* Helsingin Pelastuskoulu opintopolussa
Esko Nikkilä

**Esko Antero Nikkilä** (30. elokuuta 1926 Helsinki – 21. syyskuuta 1986 Vantaa) oli suomalainen sisätautiopin professori ja ylilääkäri, joka ansioitui tutkijana, opettajana ja käytännön lääkärinä. Hän oli Helsingin yliopiston sisätautiopin dosenttina 1958–1962 ja professorina vuodesta 1962 kuolemaansa saakka.

Hän valmistui lääketieteen lisensiaatiksi 1951 ja sai sisätautien erikoislääkärin pätevyyden 1957. Hän aloitti tutkimustyönsä jo opiskeluaikanaan toimiessaan assistenttina Helsingin yliopiston lääketieteellisen kemian laitoksella. Hän väitteli tohtoriksi 1953 proteiinilipaasientsyymistä ja sen merkityksestä rasva-aineenvaihdunnassa. Hän teki merkittävän havainnon, jonka mukaan lipoproteiini HDL:n (”hyvän kolesterolin”) pitoisuus oli alentunut sydän- ja verisuonitautipotilailla. Nikkilä ryhmineen osoitti, että ateroskleroosia voidaan lieventää rasva-aineenvaihdunnan häiriöitä hoitamalla. 

Toisessa laajassa tutkimussarjassa hän selvitti oppilaidensa kanssa alkoholin vaikutusta rasva- ja sokeriaineenvaihduntaan, jolloin hän päätyi yleisesti hyväksyttyyn teoriaan maksan rappeutumisen syntymekanismista. Lisäksi hänen tutkimuskohteisiinsa kuului diabetes ja sen syntymekanismit.

Nämä tutkimukset erillistuloksineen tekivät Nikkilästä rasva-aineenvaihdunnan johtavan tutkijan. Hän ohjasi kolmattakymmentä väitöskirjaa ja koulutti kymmeniä lääkäripolvia sekä loi Duodecimin aikakauskirjasta merkittävän jatkokoulutusfoorumin. Hänen uudistamassaan muodossa Duodecim-lehteä on toimitettu jo yli 40 vuotta.

Hän toimi oman alansa järjestöjen johtotehtävissä, mm. tasavallan presidentin työryhmässä ja valtion lääketieteellisen toimikunnan jäsenenä. Vuonna 1971 hän sai Matti Äyräpään palkinnon.

Nikkilä kuoli liikenneonnettomuudessa suistuttuaan autollaan ulos moottoritieltä Vantaan Martinlaaksossa.

*Esko Nikkilän rahasto* perustettiin kutsuluentoa varten hänen täyttäessään 60 vuotta. Tämä tapahtui vain kolme viikkoa ennen hänen kuolemaansa. Esko Nikkilä -luennoitsijan valitsee viisijäseninen toimikunta, joista kaksi edustaa Suomalainen Lääkäriseura Duodecimia, kaksi Helsingin yliopiston lääketieteellistä tiedekuntaa ja yksi Suomen Sisätautilääkärien yhdistystä. Suomen Sisätautilääkärien yhdistys r.y:n vuosikokouksen yhteydessä pidettävä luento on pidetty Esko Nikkilän muistoksi kahden vuoden välein vuodesta 1988 alkaen.

## Lähteet
* 

### Viitteet